laion/Wikipedia-Exotic huggingface dataset:
Tyr (אלבום)

Tyr (נחשב לעיתים כאלבום קונספט) הוא אלבומה החמישה עשר של להקת ההבי מטאל הבריטית בלאק סבאת' שיצא לאור באוגוסט 1990. האלבום הוקלט בין פברואר ליוני באולפני "Rockfield Studios" שבעיירה מונמות' שבדרום מזרח ויילס, בריטניה, תחת חברת התקליטים "I.R.S. Records", שגם הוציאה לאור את אלבומה הקודם של הלהקה. רבים ייחסו ל"Tyr" מעמד של אלבום קונספט, מכיוון ששם האלבום, כמו גם חלק מתוכן שיריו, עוסקים במיתולוגיה הנורדית. אולם בסיסט הלהקה ניל מורי (Neil Murray) טען כי ללהקה לא הייתה כוונה ליצור אלבום קונספט, וציין כי "למרות שאולי כמה מהשירים נשמעים חופפים, מעט מאוד מהם עוסקים במיתולוגיה הנורדית". שם אלבום "Tyr" מתייחס ל"טיר" (בנורדית עתיקה: Týr), שהוא אחד האלים במיתולוגיה הנורדית, ובנו של אודין (בנורדית עתיקה: Óðinn) שהוא האל הבכיר ביותר במיתולוגיה. סגנונו הטקסטואלי של האלבום הוא כעין המשך לאלבומם הקודם, Headless Cross, שעסק גם הוא במיתולוגיה ובעיקר ב'כוחו של השטן'. מבחינה מוזיקלית, אלבום זה מסמל, אולי יותר מכל, את נטישתה של בלאק סבאת' את סגנונה המוכר והידוע והתרחקותה מהמסורת האפלה, הכבדה ומלאת הריפים העוצמתיים שהיו סימן ההיכר שלה. הלהקה ציינה כי למרות שהיא לא מתחרטת או מתכחשת לשיר "Feels Good to Me", אך הכללת השיר באלבום נעשתה במודע אך ורק על מנת לשחררו כסינגל, והשיר אינו מתאים מבחינה מוזיקלית לשאר התוכן באלבום. כתובת האלפבית הרוני שעל עטיפת אלבום, נלקחה מאחת מ"אבני הרונות" המפורסמות בעולם "Rök Runestone" (אנ'), שנמצאת בשוודיה. בהופעות החיות שערכה הלהקה לקידום האלבום, הופיעו כנגני-אורחים בסיסט הלהקה לשעבר גיזר באטלר, סולן להקת דיפ פרפל איאן גילן וגיטריסט להקת קווין בריאן מיי. האלבום קיבל בצאתו ביקורות מעורבות. מבקרי מוזיקה ביקרו את ההפקה המוזיקלית באלבום, ובין היתר טענו שתיפופו של קוזי פאוול "בולע" את שאר הכלים באלבום. אחרים ציינו את הכבדות הניכרת, ושיבחו את עבודת הקלידים של ג'ף ניקולס. כל מילות השירים נכתבו על ידי טוני מרטין. הלחנים נכתבו על ידי חברי הלהקה. טוני איומי - גיטרה, גיטרה אקוסטית, הפקה מוזיקלית קוזי פאוול - תופים, כלי הקשה, הפקה מוזיקלית ג'ף ניקולס - קלידים ניל מורי - גיטרה בס טוני מרטין - שירה מידע על האלבום Tyr באתר MusicBrainz מידע על האלבום Tyr באתר AllMusic האלבום Tyr באתר Discogs ‏"Black Sabbath Online Forums: Tyr", באתר "Black Sabbath Online" שאלות ותשובות עם טוני מרטין באתרו הרשמי ביקורת וסיקור על האלבום, באתר Allmusic רשימת דירוג אלבומי "בלאק סאבאת'", באתר הרולינג סטון שקלול ציוני האלבום וביקורת, באתר Sputnikmusic
פאלאצאטה די מסינה

פאלאצאטה די מסינה (באיטלקית: Palazzata di Messina), שעמד לצדו של המעגן, היה הארמון הגדול ביותר במסינה. הארמון הוקם בין 1619 ו-1622 לפי תוכניותיו של האדריכל שמעון גולי (באיטלקית: Simone Gullì) בסגנון בארוק. לאחר רעידת האדמה שהרסה אותו ב-5 בפברואר 1783, נבנה ה"פאלאצאטה" מחדש, לפי תוכניותיו של ג'אקומו מינוטולי בסגנון אדריכלות נאו-קלאסית. מינוטולי עיצב את החזית של ה"פאלאצאטה" עם עמודים איוניים. עם הזמן, הארמון מסינה נהיה פופולרי. הארמון מסינה זהה לסהר המלכותי בבאת' של ג'ון ווד הבן (באנגלית: John Wood). ב-28 בדצמבר 1908 נהרס בעקבות רעידת אדמה וצונאמי. Maria Accascina:Profilo dell’architettura a Messina dal 1600 al 1800, Roma 1964 Anthony Blunt: Sicilian Baroque, London 1968. Amelia Ioli Gigante:Messina E. Mauceri:Messina nel Settecento Giuseppe Grosso Cacopardo:Guida per la Città di Messina, Messina 1826 מדיה וקבצים בנושא פאלאצאטה די מסינה בוויקישיתוף it:Palazzata di Simone Gullì - אתר באיטלקית על הארמון הישן.
פולינום פרימיטיבי

באלגברה מופשטת, ובפרט בתורת החוגים, פולינום פרימיטיבי הוא פולינום אשר המחלק המשותף המקסימלי של כל איבריו הפיך. מושג זה קשור לפריקות פולינומים מעל חוגים וכן ללמה של גאוס, הקובעת כי פולינום פרימיטיבי פריק מעל חוג אם ורק אם הוא פריק מעל שדה השברים שלו. בהינתן תחום פריקות יחידה עם יחידה R {\displaystyle R} ופולינום p ( x ) = a 0 + a 1 x + . . . + a n x n {\displaystyle p(x)=a_{0}+a_{1}x+...+a_{n}x^{n}} שמקדמיו שייכים לחוג R {\displaystyle R} (איבר בחוג הפולינומים), אומרים ש- p ( x ) {\displaystyle p(x)} פרימיטיבי אם המחלק המשותף המקסימלי של כל מקדמיו הוא איבר הפיך בחוג. בחוג המספרים השלמים, הפולינומים x 2 − 7 , 2 x 3 − 7 x + 8 , x + 12 {\displaystyle x^{2}-7,2x^{3}-7x+8,x+12} פרימיטיביים, ואילו 2 x + 4 , 5 x 2 − 35 , 12 x 4 − 14 {\displaystyle 2x+4,5x^{2}-35,12x^{4}-14} אינם פרימיטיביים. באופן כללי, מעל המספרים השלמים, פולינום הוא פרימיטיבי אם ורק אם מקדמיו זרים. כל פולינום שאחד ממקדמיו הפיך הוא פרימיטיבי. מעל שדה אין משמעות למושג זה - כל פולינום הוא פרימיטיבי. כל פולינום מתוקן הוא פרימיטיבי. בתחום פריקות יחידה, מכפלת שני פולינומים היא פולינום פרימיטיבי אם ורק אם שני הפולינומים פרימיטיביים. בתחום פריקות יחידה, כל פולינום ניתן לכתוב כמכפלה של איבר בחוג כפול פולינום פרימיטיבי. איבר זה הוא המחלק המשותף המקסימלי של כל המקדמים שאינם אפס. הלמה של גאוס (פולינומים)
At (פקודה)

at הוא כלי במערכות הפעלה דמויות יוניקס המשמש לתזמון עבודה להרצה בודדת, בזמן מוגדר בעתיד. הפקודה at קורא סדרה של פקודות מתוך הקלט הסטנדרטי, ואוסף אותם לעבודה אחת, אשר תתבצע בתאריך עתידי. העבודה יורשת את סביבת העבודה הנוכחית, כך שכאשר היא תרוץ, היא תתבצע באותה תיקיה ועם אותם משתני סביבה כמו בזמן הגדרתה. נוסף על כך, at מסוגל לשלוח דואר אלקטרוני כאשר הוא מסיים להריץ עבודה, להגדיר מספר תורים לעבודה, ולקרוא רשימת עבודות מקובץ. ברוב מערכות ההפעלה, at משתמש ב-daemon (תהליך רקע) בשם atd לשם תזמון והרצת העבודות. התהליך atd מחכה ובודק בכל דקה האם קיימות עבודות חדשות להרצה. באופן כללי, התחביר לקביעת עבודה חדשה הוא כדלקמן: at [-q queue] [-f file] [options] TIME דוגמה לתזמון עבודה להידור, בשעה 11:45 ב-31 בינואר תהיה: $ echo "cc -o foo foo.c" | at 1145 jan 31 לפקודה at קיים גם מצב אינטראקטיבי, לדוגמה: $ at 1145 jan 31 at> cc -o foo foo.c at> ^D #(Control-D) הפקודה atq משמשת להצגת רשימת העבודות הנוכחית, בעוד הפקודה atrm משמשת להסרת עבודות מהתור. דוגמה לשימוש בהם: $ atq 1234 2011-08-12 11:45 cc -o foo foo.c user $ atrm 1234 $ atq $ cron מדיה וקבצים בנושא At בוויקישיתוף at באתר The Open Group at(1) - דף העזרה של at במערכת ההפעלה לינוקס
גביע אסיה בכדורגל 1988

גביע אסיה בכדורגל 1988 נערך בקטר בין ה-2 בדצמבר ל-18 בדצמבר 1988. לטורניר העפילו 10 נבחרות שחולקו לשני בתים, כאשר מכל בית העפילו שתי נבחרות לשלב חצי הגמר שהתקיים בשיטת נוקאאוט. נבחרת ערב הסעודית זכתה בגביע לאחר שגברה במשחק הגמר על קוריאה הדרומית בתוצאה 4–3 בדו-קרב בעיטת עונשי לאחר 0–0 בתום הארכה. המשחקים נערכו בשני אצטדיונים הממוקמים בדוחה, בירת קטר: האצטדיון הלאומי של קטר ואצטדיון אל אחלי אשר מונים שניהם כ-20,000 מקומות ישיבה. קוריאה הדרומית ואיראן העפילו לשלב חצי הגמר. ערב הסעודית וסין העפילו לחצי הגמר. להלן הפרסים שהענקו על ידי קונפדרציית הכדורגל של אסיה בתום הטורניר: שחקן מצטיין קוריאה הדרומית קים ג'ו סאנג מלך השערים קוריאה הדרומית לי טא הו שוער מצטיין הרפובליקה העממית של סין זאנג הויקאנג
ונציה הקטנה (פירושונים)

ונציה הקטנה הוא כינוי שמקורו בעיר ונציה שבאיטליה המשמש את המקומות הבאים: האם התכוונתם ל... קיוג'ה – העיר השנייה בגודלה אחרי ונציה בלגונת ונציה; ממוקמת כ-25 ק"מ דרומית לוונציה (לחצו לצפייה במפה ) ונציה הקטנה (במברג) – אזור כפר הדייגים לשעבר בעיר העתיקה של במברג (בוואריה, גרמניה), לגדות נהר הרגניץ (לחצו לצפייה ) ונציה הקטנה (ברלין) – אזור תעלות המים ממזרח לאגם מוגל (Müggelsee) בשכונת ראנסדורף (Rahnsdorf) ברובע טרפטו-קפניק ששוכן בדרום-מזרח העיר ברלין, גרמניה (לחצו לצפייה ) ונציה הקטנה (קולמר) – רובע התעלות (שימש בעבר את הקצבים, הבורסקאים, מוכרי הדגים) על נהר Lauch בעיר קולמר (אלזס, צרפת) (לחצו לצפייה ) ונציה הקטנה (ליבורנו) (או "ונציה החדשה", Venezia Nuova) – רובע מסחרי בלב ליבה של העיר העתיקה של ליבורנו (טוסקנה, איטליה) שנבנה במאה ה-17 ביחד עם רשת תעלות (לחצו לצפייה ) ונציה הקטנה (לונדון) – אזור בשכונת מיידה וייל (Maida Vale) בלונדון שבאנגליה (לחצו לצפייה ) ונציה הקטנה (מיקונוס) – אזור ציורי בעיר מיקונוס שבאי מיקונוס, יוון, בו מרפסות הבתים הצבעוניות נתלות מעל הים (לחצו לצפייה ) ונציה הקטנה (קוסטה בראווה) – עיירת נופש אמפוריאבראווה (Empuriabrava) (מחוז ג'רונה, קטלוניה) שבספרד שנבנתה מסביב לרשת התעלות שאורכן הכולל הוא למעלה מ-30 ק"מ ושיש בה את המרינה הגדולה באירופה (לחצו לצפייה בתעלות ) ונציה הקטנה (גראן קנריה) – אתר נופש פוארטו דה מוגאן (Puerto de Mogán) לחופו הדרום-מערבי של האי גראן קנריה שבאיים הקנריים, ספרד (לחצו לצפייה ) ונציה הקטנה (ורסאי) – קומפלקס מבנים שנבנה על ידי מלך צרפת לואי ה-14 במרכז "התעלה הגדולה" שבגני ארמון ורסאי שכלל בין השאר תעלת נוי בה השיטו גונדולות ונציה הקטנה (ונצואלה) – ניסיון כושל של הגרמנים להקים קולוניה בוונצואלה במחצית הראשונה של המאה ה-16 (לחצו לצפייה במיקומה של "ונציה הקטנה" ) שמה של ונצואלה שניתן לה על ידי אמריגו וספוצ'י (שהיה במשלחת של אלונסו דה אוחדה) למראה בתי הכלונסאות (palafitos) באגם מאראקאיבו שהזכירו לו את ונציה ונציה של הצפון ונציה של המזרח ונציה (פירושונים)
Mv

mv (קיצור של המילה move, שמשמעותה בעברית "להזיז") היא פקודה במערכת ההפעלה יוניקס ובמערכות הפעלה דמויות יוניקס אשר משמשת להזזת קבצים או תיקיות ממקום אחד לאחר. הפקודה משמשת גם לשינוי שמם של קבצים, שכן פעולת שינוי שם הקובץ מתפרשת על ידי מערכת הקבצים כמעבירה אותה משם מסוים לשם אחר. על מנת להזיז קובץ באמצעות הפקודה mv, על המשתמש להיות בעל הרשאות כתיבה לתיקייה בה נמצא הקובץ, ולתיקיית היעד. באופן כללי, השימוש בפקודה הוא כדלקמן: mv [options] source_file... target_dir דוגמה לשינוי שם קובץ ולהעתקת הקובץ למיקום אחר: mv currentfilename newfilename mv newfilename ~/mydir mv באתר The Open Group mv(1) - דף העזרה של הפקודה במערכת ההפעלה לינוקס
ברוך מרגנית

ברוך מרגנית הוא רופא ומנהל ישראלי. שירת כקצין רפואה בצה"ל, פיקד על היחידה הטקטית לחילוץ מיוחד (669) של חיל האוויר ושימש מפקד הרפואה הפיקודי של פיקוד העורף. בעל עיטור המופת על פועלו במלחמת לבנון הראשונה. מרגנית סיים לימודי רפואה באוניברסיטת תל אביב, הוא מוסמך בבריאות הציבור (MPH) מאוניברסיטת ג'ונס הופקינס והשלים בה גם את לימודי הפוסט-דוקטורט בניהול ומדיניות הבריאות. התמחה בשירותי רפואת חירום, טיפול בטראומה והערכות רפואית לקראת אסונות. במהלך מבצע שלום הגליל שירת כרופא בסיירת מטכ"ל עמה לחם בגזרה המזרחית של לבנון ובהמשך בגזרת העיר ביירות. במהלך הקרבות בעיר חילץ פצועים תחת אש ותצפית אויב. על פועלו עוטר בעיטור המופת. בהמשך שירותו הצבאי פיקד על היחידה הטקטית לחילוץ מיוחד (669) של חיל האוויר, הקים את ענף רפואת חירום במפקדת קצין רפואה ראשי וכיהן כמפקד הרפואה הפיקודי של פיקוד העורף. לאחר שחרורו מצה"ל שימש בתפקידי ניהול במגוון חברות הזנק בתחומי הביומד העוסקות בתחומי המכשור הרפואי, המידע הרפואי, הנדסה רפואית, בין השאר בחברות Medisys, הפטו, ויטל-פלואו, קריטיסנס, דימות אופטי ו-NeatStich. מכהן כראש אגף טכנולוגיות ומחשוב, באסותא מרכזים רפואיים. היה חבר בוועדה לבחינת דרכי ההפעלה והשליטה למענה ראשוני לשירותי עזרה ראשונה טרום בית חולים במערך שירותי הרפואה הדחופה. לא אשכח זאת רעי - ד"ר רמי לוי וד"ר ברוך מרגנית, גלי צה"ל איתי אילנאי, "669 - סיפורה של יחידה מיוחדת", כנרת זמורה-ביתן, 2014, עמוד 383. רס"ן ד"ר ברוך מרגנית, באתר הגבורה איתי אילנאי, "669 - סיפורה של יחידה מיוחדת", כנרת זמורה-ביתן, 2014, עמוד 317. גלי וינרב, ‏עוד הנפקת ביומד? NeatStich מתכוננת לגייס מיליוני דולרים, באתר גלובס, 4 באפריל 2011
צרי

צֹרִי או צֳרִי (קרי: צורי) הוא שרף ששימש כתבלין וכאמצעי ריפוי, המשמש גם כשם משפחה עברי. האם התכוונתם ל... צרי (בושם) צרי (חברת תרופות) – חברת תרופות שהוקמה בארץ ישראל והתמזגה עם חברת "טבע" נח"ל צרי – היאחזות נח"ל לשעבר בערבות יריחו יואב צרי – שחיין ישראלי, אלוף ישראל ואלוף המכביה החמישית במשחה ל-100 מטר גב הלל צרי – צ'לן ישראלי
אירנה כגנובסקי

אירנה כּגנובסקי-קֶסלֶר (13 בספטמבר 1955 – 4 באפריל 2009) הייתה נבלאית ישראלית. אירנה כגנובסקי נולדה באוקראינה הסובייטית (ברית המועצות), ושם למדה נגינה בנבל ולימודי מוזיקה כלליים. בשנת 1976 עלתה לישראל וסיימה את לימודיה באוניברסיטת תל אביב. במשך 27 שנים הייתה הנבלאית הראשונה של התזמורת הסימפונית ירושלים והרבתה לנגן עם התזמורת כסולנית. בשנות חייה האחרונות ניגנה גם עם אנסמבל המאה ה-21. כגנבוסקי לימדה דורות רבים של נגני נבל באקדמיה למוזיקה ולמחול בירושלים. בין תלמידיה הנודעים סיון מגן, דנה חולדאי גתית בועזסון ורבקה ארקי. בשנת 1979 הגיעה כגנובסקי למקום השלישי בתחרות הנבל הבינלאומית. בשנת 2006 זכה תלמידה סיון מגן במקום הראשון בתחרות זו. אירנה כגנובסקי-קסלר נפטרה ממחלת הסרטן ב-2009, בגיל 53. נקברה בבית העלמין ירקון. הותירה שלושה ילדים. מרב יודילוביץ', מתה הנבלאית הראשונה של סימפונית ירושלים, באתר ynet, 5 באפריל 2009 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
ועדת הפירושים

ועדת הפירושים היא ועדת כנסת מיוחדת שנותנת מענה ללאקונות בתקנון הכנסת ומהווה ערכאת ערעור על החלטות יושב ראש ישיבת הכנסת. הכנסת הראשונה קיבלה ב-9 באוגוסט 1949 החלטה על פיה תוקם ועדת פירושים בת שבעה חברים, ביניהם יושב ראש הכנסת ושניים מסגניו, אליה יוכל לערער חבר הכנסת על פירוש שנתן יושב ראש ישיבת הכנסת להוראה מסוימת של התקנון או התקדימים. על פי תקנון הכנסת, ועדת הכנסת היא האחראית לתת מענה לסוגיות הנוגעות לסדרי הדיון בכנסת שאין להן התייחסות בתקנון בטרם התקיים הדיון, והחלטתה הופכת לתקדים מחייב. אולם, כשבשעת דיון במליאת הכנסת עולה סוגיה שאין לה מענה בתקנון, מתפקידו של יושב ראש הישיבה להכריע בסוגיה. עוד קובע התקנון כי חברי הכנסת רשאים לערער בפני ועדת הפירושים על החלטתו של יושב ראש הישיבה ועל האופן שבו פירש את התקנון. חבר הכנסת מוזמן להציג את ערעורו, ולאחר בחינת הסוגיה מתקבלת החלטה העוברת לכנסת. החלטת ועדת הפירושים לא משנה את החלטתו של יושב הראש בישיבה שכבר התקיימה, אך עשויה להשפיע על נוסח תקנון הכנסת ולמלא את הלאקונה בו לקראת הישיבות הבאות. ועדת הפירושים מורכבת מיושב ראש הכנסת ומשמונה חברי כנסת נוספים, שאינם חברי ממשלה, אותם בוחרת ועדת הכנסת. אם מגיש הערעור הוא חבר ועדת הפירושים, ממלא את מקומו חבר כנסת אחר לצורך הדיון. חברי ועדת הפירושים לדורותיה, באתר הכנסת דברי הכנסת כרך 2, עמ' 1283 (התש"ט) סעיף 141 ("קביעת תקדימים") לתקנון הכנסת סעיף 143(א) ("פירוש התקנון והתקדימים") לתקנון הכנסת רישת סעיף 143(ב) ("פירוש התקנון והתקדימים") לתקנון הכנסת סיפת סעיף 143(ד) ("פירוש התקנון והתקדימים") לתקנון הכנסת סיפת סעיף 143(ב) ("פירוש התקנון והתקדימים") לתקנון הכנסת סיפת סעיף 143(ג) ("פירוש התקנון והתקדימים") לתקנון הכנסת
שרגא

שרגא (בארמית: נר) הוא שם משפחה ושם פרטי יהודי. האם התכוונתם ל... אור שרגא – רב ומקובל פרסי שפעל במאה ה-18, סבן של הרב ברוך שרגא והרב יוסף שרגא אליעד שרגא – עורך דין ישראלי ברוך שרגא – רב שכונת הגבעה הצרפתית יוסף שרגא – רב בית כנסת היזדים מחנה שרגא – מחנה צבאי המשמש את חטיבת גולני בצה"ל שרגאי
הוועדה המסדרת

הוועדה המסדרת היא ועדה הפועלת בראשית כהונתה של הכנסת לאחר בחירתה ותפקידה לקבל החלטות שונות הנוגעות לתחילת פעילות הכנסת. לפי סעיף 2א לחוק הכנסת, על הכנסת לכונן בראשית כהונתה ועדה מסדרת בראשות חבר הכנסת מסיעתו של חבר הכנסת שעליו הטיל נשיא המדינה את מלאכת הרכבת הממשלה. כאשר מי שהוטלה עליו מלאכת הרכבת הממשלה אינו מצליח במשימה זו, והמנדט לכך עובר לחבר כנסת מסיעה אחרת, ראשות הוועדה משתנה בהתאם. הייצוג בוועדה הוא לפי גודלן היחסי של הסיעות המונות לפחות ארבעה חברי כנסת, כשיתר הסיעות רשאיות להציב בוועדה משקיף מטעמן. הרכב זה נקבע על ידי נציגי הסיעות וטעון אישור של מליאת הכנסת. על הוועדה לגבש הצעה להרכבן של ועדות הכנסת הקבועות על יושבי הראש שלהן, ולהביא את הצעתה לאישור הכנסת. עד לכינונה של ועדת הכנסת ממלאת הוועדה המסדרת את מקומה בכל הנוגע לסדרי העבודה בכנסת, לדיוניה ולמסגרת הניתנת להם. עד לבחירת ועדות הכנסת רשאית הוועדה המסדרת לבחור ועדות זמניות לענייני כספים ולענייני חוץ וביטחון, ובלבד שמספר חברי ועדות אלה לא יעלה על מספר החברים בוועדות הקבועות לנושאים אלה (ועדת הכספים וועדת החוץ והביטחון). הוועדה קובעת את סדר הישיבה באולם המליאה ואת הקצאת הלשכות והחדרים במשכן הכנסת לחברי הכנסת שנבחרו ולסיעות השונות. פרטים נוספים על סמכויות הוועדה, כגון מינוי סגנים ליושב ראש הכנסת הזמני, נכללים בתקנון הכנסת. הוועדה המסדרת, באתר הכנסת שידורי וידאו של הוועדה המסדרת(הקישור אינו פעיל) באתר ערוץ הכנסת דפנה ליאל, ‏אחרי העברת המנדט ללפיד: קארין אלהרר תחליף את מיקי זוהר כיו"ר הוועדה המסדרת, באתר ‏מאקו‏, 5 במאי 2021 ח"כ אבי ניסנקורן יעמוד בראשות הוועדה המסדרת, באתר הכנסת, 24 באוקטובר 2019 סעיף 2א(ד) בחוק הכנסת דוגמה: הוועדה המסדרת אישרה הקמת ועדות זמניות ועדת כספים וועדת חוץ וביטחון, באתר הכנסת, 3 באוקטובר 2019
מודול ציקלי

בתורת המודולים, מודול ציקלי הוא מודול הנוצר סופית על ידי איבר אחד. למודולים ציקליים תפקיד חשוב בתורות המודולים, בעיקר בתכונות של מודולים מעל תחום ראשי וכן במשפטי פירוק לגורמים מעל תחומים אלו. יהיו R {\displaystyle R} חוג, ו- M {\displaystyle M} מודול מעל R {\displaystyle R} . נאמר ש- M {\displaystyle M} ציקלי, אם קיים x ∈ M {\displaystyle x\in M} כך ש- M = R x = { r ⋅ x | r ∈ R } {\displaystyle M=Rx=\{r\cdot x|r\in R\}} , כאשר ⋅ {\displaystyle \cdot } היא הפעולה של החוג על המודול. כל מודול מהצורה R x {\displaystyle Rx} לכל x ∈ M {\displaystyle x\in M} הוא ציקלי. אם נביט ב- R {\displaystyle R} כמודול מעל עצמו, אז כל אידיאל שמאלי ראשי הוא מודול ציקלי. כל מודול ציקלי R x {\displaystyle Rx} איזומורפי למודול המנה של R {\displaystyle R} מעל המאפס של x {\displaystyle x} . נוצר סופית
גיזו (פירושונים)

האם התכוונתם ל... גיזו – ישוב בישראל מועצה אזורית גיזו – מועצה אזורית לשעבר גיזו – יישוב באיי שלמה פרנסואה גיזו – היסטוריון צרפתי
ארווין זלצברגר

ארווין (סטאנקו) זלצברגר (בבוסנית: Ervin-Stanko Salcberger; ‏31 במאי 1912, פאלה, בוסניה, האימפריה האוסטרו-הונגרית – 3 באוגוסט 1995, בלגרד, הרפובליקה הפדרלית של יוגוסלביה) היה פרטיזן יוגוסלבי ממוצא יהודי, חבר במפלגה הקומוניסטית של יוגוסלביה וגנרל-מאיור בצבא העממי היוגוסלבי. זלצברגר נולד בפאלה ואת השכלתו רכש בסרייבו. ב-1941, במהלך מלחמת העולם השנייה ולאחר כיבוש יוגוסלביה על ידי גרמניה הנאצית הצטרף ארווין זלצברגר לכוחות הפרטיזנים של טיטו וזכה לכינוי "סטאנקו". הוא פיקד על יחידת פרטיזנים בבוסניה ובהמשך, מונה לראש מטה אוגדת הפרטיזנים ה-17. שני אחיו אלכסנדר ואלפרד ואחותו בבה הצטרפו אף הם לכוחות הפרטיזנים ומצאו את מותם. לאחר המלחמה המשיך ארווין זלצברג לשרת בצבא יוגוסלביה. הוא סיים את האקדמיה הצבאית היוגוסלבית בבלגרד ומונה למפקד בית הספר לארטילריה של הצבא. בהמשך פיקד על מערך הארטילריה בצבא יוגוסלביה והיה ראש המטה של אחת מאוגדות הצבא. הוא השתחרר מהצבא בדרגת גנרל-מאיור. ארווין זלצברגר הלך לעולמו ב-1995 בבלגרד ונקבר בשדרה המרכזית של בית העלמין היהודי שבעיר. רעייתו של ארווין זלצברגר לאה (לייקה) זלצברגר לבית אָבִינוּן (1913–2006) הייתה אף היא פרטיזנית ולחמה באוגדת הפרטיזנית ה-7 של באניה. יהודים - "גיבורים לאומיים של עמי יוגוסלביה", באתר "ההתנגדות היהודית בשואה", אוחזר ב-1 באוגוסט 2014. השדרה המרכזית של בית העלמין היהודי בבלגרד, באתר makabijada.com, אוחזר ב-1 באוגוסט 2014 (בסרבו-קרואטית). תמונת מצבתם של ארווין ולאה זלצברגר בבית העלמין היהודי בבלגרד, באתר makabijada.com, אוחזר ב-6 באוגוסט 2014. "רבע מיהודי בוסניה הבוגרים לחמו", באתר "ההתנגדות היהודית בשואה", אוחזר ב-10 באוגוסט 2014.
דייגו גרסיה

דייגו גרסיה (באנגלית: Diego Garcia) הוא שמו של האי המרכזי בארכיפלג צ'גוס שמשתייך לטריטוריה הבריטית באוקיינוס ההודי. האי הוא אטול בצורת טבעת בעלת היקף של 65 ק"מ שפתוחה בצידה הצפוני. שטחו של האי הוא כ-30 קמ"ר והנקודה הגבוהה ביותר בו היא בגובה של שבעה מטרים מעל פני הים. במקורו האי היה הר געש. כיום החופים מכוסים אלמוגים ועל האי צומחים עצי קוקוס רבים. האי נקרא על שם הימאי הספרדי דייגו גרסיה דה מוגר (יליד העיירה מוגר שבאנדלוסיה), שגילה את הארכיפלג במסעו בשנת 1554. האי לא היה מיושב עד סוף המאה השמונה עשרה, עת הקימו בו הצרפתים מפעלים לעיבוד קוקוס והביאו עימם עבדים מאפריקה לשם כך. לאחר מלחמות נפוליון עבר האי, יחד עם מאוריציוס, לידי הבריטים. ב-1965, לקראת מתן עצמאות למאוריציוס הפרידו הבריטים את השלטון באי מזה של מאוריציוס. (לפרטים נוספים על ההיסטוריה והמתיישבים המקוריים ראו הטריטוריה הבריטית באוקיינוס ההודי). בשנת 1966 הגיעו ארצות הברית ובריטניה להסכם על הקמת בסיס צבאי משותף באי. לשם כך העבירה בריטניה את כל 2,000 תושבי האי למאוריציוס ולסיישל. בשנת 2000 הכיר בית משפט בריטי בזכויות של התושבים הללו, העניק להם אזרחות בריטית והורה למצוא פתרון לבעיה. עד היום לא נמצא פתרון כזה. הבסיס הצבאי באי נועד לשמש כעמדה קדמית של הכוחות המזוינים של ארצות הברית באוקיינוס ההודי. לאחר נפילת משטרו הפרו-מערבי של השאה באיראן, עלתה חשיבותו של הבסיס מכיוון שהוא היחיד שמאפשר פעולה קבועה באזור זה. במהלך שתי המלחמות של ארצות הברית בעיראק (מלחמת המפרץ ומלחמת עיראק) ובמהלך המלחמה באפגניסטן, פעלו מהמקום מפציצי B-52 שיצאו לגיחות הפצצה ארוכות טווח. צילום אווירי של דייגו גרסיה צילום לווין של האי תושב דייגו גרסייה בעת בציר אגוזי הקוקוס האחרון שלו לפני הגלייתו. צולם בעת הגעת הכוחות האמריקניים הראשונים ב-1971 מפציצי b-1 לנסר בדייגו גרסיה מדיה וקבצים בנושא דייגו גרסיה בוויקישיתוף האתר הרשמי של הבסיס הצבאי חברת הטלפוניה של דייגו גרסיה אתר של חייל ששירת בבסיס דייגו גרסיה, באתר אנציקלופדיה בריטניקה (באנגלית) ש. בן־יהודה, דייגו גרסיה – צומת־עוצמה אמריקני באוקיינוס ההודי, על המשמר, 14 באפריל 1974
ניקס (ירח)

ניקס הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל יחד עם הידרה ביוני 2005. הירח נקרא על שם ניקס, אלת הלילה הקדומה במיתולוגיה היוונית. החללית ניו הורייזונס הגיעה לפלוטו וירחיו, ביניהם ניקס, ביולי 2015. תצפיות טלסקופ החלל האבל גילו כי הירחים הידרה וניקס מסתחררים סביב עצמם בצורה כאוטית (ללא סדר קבוע או צפוי מראש) תוך כדי שהם מקיפים את המערכת הכפולה פלוטו-כארון. מדיה וקבצים בנושא ניקס בוויקישיתוף אבי בליזובסקי, ‏ירחי פלוטו הקטנים ניקס והידרה מסתחררים סביב עצמם בצורה כאוטית, באתר "הידען", 10 ביוני 2015 אבי בליזובסקי, ‏ירחי פלוטו הקטנים ניקס והידרה מסתחררים סביב עצמם בצורה כאוטית, באתר "הידען", 10 ביוני 2015
הידרה (ירח)

הידרה (Hydra) הוא אחד מחמשת הירחים של כוכב הלכת הננסי פלוטו. הוא התגלה על ידי טלסקופ החלל האבל יחד עם ניקס ביוני 2005. הירח נקרא על שם היצור הימי המיתולוגי. החללית ניו הורייזונס הגיעה לפלוטו וירחיו, ביניהם הידרה, ביולי 2015. תצפיות טלסקופ החלל האבל גילו כי הירחים הידרה וניקס מסתחררים סביב עצמם בצורה כאוטית (ללא סדר קבוע או צפוי מראש) תוך כדי שהם מקיפים את המערכת הכפולה פלוטו-כארון. מדיה וקבצים בנושא הידרה בוויקישיתוף אבי בליזובסקי, ‏ירחי פלוטו הקטנים ניקס והידרה מסתחררים סביב עצמם בצורה כאוטית, באתר "הידען", 10 ביוני 2015
פמפורובו

פמפורובו (בבולגרית: Пампорово) הוא אתר סקי פופולרי במחוז סמוליאן שבדרום בולגריה, אחד הידועים בבלקן. האתר נמצא בין יערות אורן ומבקרים בו בעיקר לצורכי גלישת סקי וסנובורד. זהו גם אזור תיירותי בקיץ. מרכז פמפורובו מציע מספר ברים ומלונות. זהו גם אחד מאתרי הסקי הדרומיים ביותר באירופה. האתר מתאים למשפחות ומותאם למתחילים ולמקצוענים. האתר ממוקם בדרום הרי רודופי בגובה של 1620 מטרים מעל גובה פני הים. הפסגה הגבוהה ביותר באזור, סנז'נקה (בבולגרית: Снежанка) היא בגובה 1928 מטר, ומתנשאת לגובה מאות מטרים מעל האתר. פמפורובו נמצא במרחק של כ־260 ק"מ מסופיה, 85 ק"מ מדרום לפלובדיב, 15 ק"מ צפונית לסמוליאן ו־10 ק"מ מדרום לצ'פלארה. באתר הנופש 55 ק"מ של מסלולי סקי ו־38 ק"מ של מסלולי קרוס קאונטרי. באתר 18 מעליות עם קיבולת של 13,000 אנשים לשעה וארבע מפלסות שלג. מייצרי שלג המכסים 90% משטח האתר מבטיחים לגולשים גלישה מהנה ונוחה. יותר מ־100 מדריכי סקי מוכשרים, רהוטים בשפות שונות, זמינים לעזרת מתחילים, ובינוניים, בסקי ובסנובורד. החורף בפמפורובו נוטה להיות מתון, אך ישנם כ־150 ימי שלג בכל שנה. השילוב הזה עוזר לעונת סקי ארוכה באתר. פמפורובו ידוע בשל ימי השמש הרבים בזמן החורף, בדרך כלל כ־120 ימים מדצמבר עד מאי. הטמפרטורה הממוצעת במשך חודש ינואר היא 3 מעלות צלזיוס מתחת לאפס. מדיה וקבצים בנושא פמפורובו בוויקישיתוף אתר האינטרנט הרשמי של פמפורובו ערך זה הוא קצרמר בנושא ספורט ובנושא בולגריה. אתם מוזמנים לתרום לוויקיפדיה ולהרחיב אותו.